**ՀԱՅՏԱՐԱՐՈՒԹՅՈՒՆ**

**ԲԱՑ ԸՆԹԱՑԱԿԱՐԳՈՎ ՄՐՑՈՒՅԹԻ ԱՆՑԿԱՑՄԱՆ ՄԱՍԻՆ**

«Կոնվերս Բանկ» ՓԲԸ (այսուհետ՝ "Բանկ"), որը գտնվում է ՀՀ, ք. Երևան Վազգեն Սարգսյան 26/1 հասցեում, հայտարարում է բաց ընթացակարգով մրցույթ` Բանկի գլխավոր գրասենյակի Վ. Սարգսյան 26/1 հասցեում գտնվող տարածքի, Երևան քաղաքի և մարզերում գտնվող մասնաճյուղերի օդափոխության սարքավորումների սպասարկման համար անհրաժեշտ ծառայությունների ձեռք բերման համար մատակարար կազմակերպություն ընտրելու նպատակով (Բանկի մասնաճյուղերի գտնվելու վայրերին կարող եք ծանոթանալ Բանկի կայքում՝ https://www.conversebank.am/hy/branches/ հղումով)` ստորև նկարագրված 2 լոտերով.

Լոտ 1 Սպլիտ օդորակիչների վերանորոգման և տեխնիկական սպասարկման աշխատանքներ,

Լոտ 2 Չիլեր, կանալային օդորակիչների և օդափոխության համակարգերի վերանորոգման և տեխնիկական սպասարկման աշխատանքներ

Մրցութային հայտերի ընդունման վերջնաժամկետը` 15.06.2020 թվականը` ժամը 18:00-ն: Մրցութային առաջարկները, կազմված սույն հրավերի և կից հավելված 1-ի համաձայն, անհրաժեշտ է ներկայացնել «Կոնվերս Բանկ» ՓԲԸ-ի գլխավոր գրասենյակ` ք. Երևան, Վ. Սարգսյան 26/1 հասցեով, առձեռն, փակ, կնքված և ստորագրված ծրարով (Բանկի Գրասենյակային Գործառնությունների բաժնի մասնագետ Մարիամ Նազարյանին, ներքին հեռախոսահամար՝ 2350, 1238):

Մրցույթին մասնակցելու համար մասնակիցը «Կոնվերս Բանկ» ՓԲԸ ներկայացնում է մրցութային հայտ` համաձայն սույն հրավերին կից հավելված 1-ի` կցելով անհրաժեշտ տեղեկատվություն պարունակող լրացուցիչ փաստաթղթեր: Գնառաջարկները, որոնք կներկայացվեն տեխնիկական առաջադրանք/գնառաջարկ տողերի հերթականության փոփոխություններով՝ չեն դիտարկվի: Մրցութային հայտը և կից ներկայացվող փաստաթղթերը ներկայացվում են փակ, կնքված ծրարով: Ծրարի վրա կատարվում են հետևյալ գրառումները.

1. «Կոնվերս Բանկ» ՓԲԸ
2. Oդափոխության սարքավորումների սպասարկման համար անհրաժեշտ ծառայությունների ձեռք բերման համար մրցութային հայտ,
3. Կազմակերպության անվանումը, հասցեն, հեռախոսահամարը, ինտերնետային կայքի հասցեն (առկայության դեպքում),
4. Չբացել մինչև մրցույթի հայտերի բացման նիստը,

Ծրարում հայտից բացի մրցույթի մասնակցի հայեցողությամբ կարող է ներառվել Պայմանագրի կնքման համար անհրաժեշտ այլ տեղեկություններ և/կամ փաստաթղթեր:  
Մրցույթին կարելի է մասնակցել ինչպես երկու լոտերով, այնպես էլ լոտերից որևէ մեկով` ծառայության առաջարկով:  
Ընդ որում՝ յուրաքանչյուր լոտի համար անհրաժեշտ է ներկայացնել առանձին հայտ:

Մրցույթում հաղթող է ճանաչվում այն մասնակիցը, ով սահմանված պահանջների շրջանակներում ներկայացնում է ամենացածր գինը և ունի նմանատիպ աշխատանքների կատարման առնվազն երեք տարվա փորձ, տեխնիկական միջոցներ ու մասնագիտական ռեսուրսներ: Եթե երկու և ավելի կազմակերպություններ առաջարկել են միևնույն գինը և որակական հատկանիշները, ապա հավասար պայմաններ առաջարկող կազմակերպությունները կարող են հրավիրվել Բանկ` առաջարկի գնի վերջնական տարբերակի վերաբերյալ բանակցությունների իրականացման համար: Պայմանագիրը կնքվում է բանակցություների արդյունքում մեկ լոտի համար ամենացածր գին առաջարկող կազմակերպության հետ:

«Կոնվերս Բանկ» ՓԲԸ-ն մրցույթի հաղթողի հետ կնքում է պայմանագիր մեկ տարի ժամկետով` երկարաձգման հնարավորությամբ: Մրցույթում հաղթող կազմակերպությանը վճարումները կիրականացվեն անկանխիկ` (փոխանցումով) «Կոնվերս Բանկ» ՓԲԸ-ում մասնակիցների գործող բանկային հաշիվների միջոցով:

Պայմանագրի կնքումից հաղթող ճանաչված մասնակիցը կարող է հրաժարվել նախագիծը ստանալուց հետո 3 /երեք/ օրյա ժամկետում: Ժամկետի խախտմամբ Պայմանագրի կնքումից հրաժարվելու դեպքում հաղթող ճանաչված մասնակիցը Բանկին պարտավորվում է վճարել տուգանք ներկայացված գնառաջարկի տվյալ լոտի արժեքի 1.5 /մեկ ամբողջ հինգ տասնորդական/ տոկոսի չափով:  
Հաղթող ճանաչված մասնակցի կողմից Պայմանագիր չկնքելու դեպքում, այն կարող է առաջարկվել կնքել մրցույթում երկրորդ տեղը զբաղեցրած մասնակցին:  
Հայտերը պետք է կազմված լինեն հայերենով:   
Հայտնում ենք, որ Բանկը ցանկացած ժամանակ կարող է չեղյալ հայտարարել մրցույթը:

Մրցույթին մասնակցելու և լրացուցիչ տեղեկություններ ստանալու համար կարող եք դիմել «Կոնվերս Բանկ» ՓԲԸ Սպասարկման և Գնումների բաժին` (+374 10) 511 211, ներքին 2315 կամ (+374 10) 511 211 ներքին 1259 հեռախոսահամարներով (Հրանուշ Հարոյանին, Նորայր Բադոյանին) կամ ուղարկել հաղորդագրություն [HaroyanHranush@conversebank.am](mailto:HaroyanHranush@conversebank.am), [BadoyanNorayr@conversebank.am](mailto:MakaryanKolya@conversebank.am) էլեկտրոնային փոստի հասցեներին: